Tallinna Kesklinna Valitsus, Tallinna Linnaplaneerimise Amet, Tallinna Ettevõtlusamet, Tallinna Transpordiamet, Tallinna Linnavaraamet, Keskkonnaamet, Politsei- ja Piirivalveamet, Tarbijakaitse ja Tehnilise Järelevalve Amet, Muinsuskaitseamet, Terviseamet, Päästeamet, Veeteede Amet, Rahandusministeerium, Keskkonnaministeerium, Kaitseministeerium, Eesti Keskkonnaühenduste Koda	
	
 	11.09.2024 nr 10-11/2039 - 1	

	

A-reisiterminali ja kruiisiterminali ala detailplaneeringu keskkonnamõju strateegilise hindamise aruande eelnõu avaliku väljapaneku ja avaliku arutelu teade		

Tallinna Keskkonna- ja Kommunaalamet teatab A-reisiterminali ning kruiisiterminali ala detailplaneeringu ja keskkonnamõju strateegilise hindamise aruande eelnõu avalikust väljapanekust keskkonnamõju hindamise ja keskkonnajuhtimissüsteemi seaduse (KeHJS) § 41 ja § 37 lõike 1 alusel.
A-reisiterminali ning kruiisiterminali ala detailplaneering ja keskkonnamõju strateegiline hindamine algatati Tallinna Linnavolikogu 28.11.2019. a otsusega nr 148.
Planeeritud maa-ala asub Kesklinnas, Logi tänava ja Tallinna reidi vahelisel alal. Planeeritud maa-ala suurus on 66,12 ha. Detailplaneering algatati eesmärgil kavandada Logi tn 2 // 4 // Lootsi tn 13 // 14 // Sadama tn 21 // 25 // Uus-Sadama tn 19 kinnistu ja Logi tn 6 kinnistu osast ja mere täitmisel üks ärimaa sihtotstarbega krunt, üks äri- ja/või tootmismaa sihtotstarbega krunt ning üks transpordimaa sihtotstarbega krunti ja määrata kruntide kasutamise tingimused ning ehitusõigus 1 maa-aluse ja kuni 4 maapealse korrusega hoonete ehitamiseks. 
Pärast detailplaneeringu (DP) algatamist on muudetud planeeringuala kruntide piire ja aadresse (detailplaneeringu ala suurus 66,17 ha). Planeeritud ala moodustavad nüüd Logi tn 2//4//Sadama tn 25 ja Logi tn 6 kinnistute osad. Detailplaneeringu koostamisel on eesmärk täpsustunud ning kavandatud on üks äri- ja tootmismaa, üks tootmismaa ning kolm transpordimaa sihtotstarbega krunti. Moodustatavatele kruntidele on kavandatakse rajada promenaad ning rajada multifunktsionaalne kai mis hakkab teenindama 1350 tonni ületava veeväljasurvega aluseid.
Detailplaneeringus tehakse ettepanek muuta planeeritava maa-ala ulatuses Tallinna Linnavolikogu 9. detsembri 2004 määrusega nr 54 kehtestatud Paljassaare ja Russalka vahelise rannaala üldplaneeringut, kuna detailplaneeringus taotletakse looduskaitseseadusest tuleneva ranna ehituskeeluvööndi vähendamist. Detailplaneeringuga kavandatavate tegevuste elluviimisega ei kaasne piiriülest keskkonnamõju
Strateegilise planeerimisdokumendi koostamise osapooled: 
Arendaja/huvitatud isik: aktsiaselts TALLINNA SADAM (registrikood 10137319). Kontakt: Harju maakond, Tallinn, Kesklinna linnaosa, Sadama tn 25, 15051. Kontaktisik: Ellen Kaasik, +372 505 8902, e.kaasik@ts.ee 
DP ja KSH koostamise algataja ja kehtestaja: Tallinna Linnavolikogu Kantselei (registrikood 75015031). Kontakt: Harju maakond, Tallinn, Kesklinna linnaosa, Vana-Viru tn 12, 15080. Telefon: +372 694 3201 e-post: infopunkt@tallinnlv.ee
DP koostamise korraldaja: Tallinna Linnaplaneerimise Amet (registrikood 75023823). Kontakt: Harju maakond, Kesklinna linnaosa, Vabaduse väljak 7, 15199 Tallinn. Telefon: +372 640 4375; e-post: tlpa@tallinnlv.ee
KSH koostamise korraldaja: Tallinna Keskkonna- ja Kommunaalamet (registrikood: 75014913) Kontakt Harju maakond, Tallinn, Mündi 2, 15197. Telefon: +372 645 7191, e-post kommunaal@tallinnlv.ee 
DP koostaja: K-Projekt Aktsiaselts (registrikood 12203754). Kontakt: Harju maakond, Tallinn, Kesklinna linnaosa, Ahtri tn 6a, 10151. Telefon: +372 626 411, e-post: kprojekt@kprojekt.ee  
KSH ekspert: LEMMA OÜ (registrikood 11453673). Kontakt: Harju maakond, Tallinn, Kristiine linnaosa, Värvi tn 5, 10621. Kontaktisik: Piret Toonpere, tel +372 505 9914, e-post piret@lemma.ee 
A-terminali ning kruiisiterminali ala detailplaneeringu materjalid (DP043650) on leitavad Tallinna planeeringute registris ning keskkonnamõju strateegilise hindamise aruande materjalid Tallinna veebilehel tallinn.ee/areisiterminal. Samuti on nii detailplaneeringu kui keskkonnamõju strateegilise hindamise aruande ja lisamaterjalidega võimalik tutvuda tööpäeviti avalikul väljapanekul 26.09. – 25.10.2024 Tallinna Kesklinna Valitsuses (Nunne tn 18).
A-terminali ning kruiisiterminali ala detailplaneeringu ning KSH aruande kohta saab ettepanekuid, vastuväiteid ja küsimusi esitada avaliku väljapaneku jooksul veebilehel tallinn.ee/areisiterminal oleva tagasiside vormi kaudu või e-posti aadressil kommunaal@tallinnlv.ee.
A-terminali ning kruiisiterminali ala detailplaneeringu ning KSH aruande avalik arutelu toimub 13. novembril 2024 algusega kell 17:30 Kesklinna Linnaosa Valitsuses (Nunne 18, Tallinn).  

	
Lugupidamisega	

	
	
(allkirjastatud digitaalselt)	
Toomas Haidak	
ameti juhataja asetäitja

	

		

Lea Vutt
645 7820 lea.vutt@tallinnlv.ee